**Cu teiul meu, dis-de-dimineaţă**

*Carmen*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cănd e visul cel mai dulce,

Într-un somn ce te tot duce

Către lumea cea ştiută

De subconştient cernută,

Pe la cinci de dimineaţă

Cănd lumina-ţi vine-n faţă

Prin fereastra spre natură

Unde-un tei e hrană pură

Pentru ochi, suflet şi spirit,

Vrăbii multe s-au trezit

Şi nici că-i rost de dormit!

Stând în teiul meu cel falnic

Ce cu frumuseţea-i darnic,

Vrăbiile s-au certat

Şi-n scurt timp, au şi plecat!

Şi-am rămas cu ochii grei

Pironiţi de dragul tei

Ce mi-a dat de înţeles

Că noi n-avem de ales...

Fiecare face-n viaţă

Ce destinu-i dă povaţă!